**РЕГЛАМЕНТ ЗА КОНКУРС ЗА ИЗГОТВЯНЕ НА ПРЕЗЕНТАЦИЯ НА ТЕМА**

**„ПРИНОС НА МОЕТО УЧИЛИЩЕ И ПАТРОНА НА МОЕТО УЧИЛИЩЕ КЪМ ЕВРОПЕЙСКАТА КУЛТУРА“**

**I. Мото**

1. Проучи… Изследвай… Разкажи…

**II. Цел**

1. проучване и представяне на общите исторически, езикови и културни връзки на нашата страна/нашия регион с други европейски държави/региони;
2. ангажиране на вниманието и интереса на учениците към историята на тяхното родно място и училище;
3. запознаване с ценностите на ЕС;
4. насърчаване на критично мислене и изследователски интерес в областта на хуманитарните науки;
5. споделяне и създаване на творчески контакти.

**III. Целева група/участници**

1. основната целева група е в три възрастови групи:
* *от 6-и и 7-и клас от област Монтана;*
* *от 8-и до 10-и клас от област Монтана;*
* *от 11-и и 12-и клас от област Монтана.*
1. допълнителна целева група:
* *учители по история и философия от област Монтана;*
* *директори от област Монтана.*

**IV. Начин на участие и изпращане на творбите** **(презентациите)**

1. начин на участие:
* *индивидуално;*
* *отборно (група ученици от до трима души от едно и също училище и от една и съща възрастова група).*
1. начин на изпращане на творбите:

*по електронната поща на ОИЦ – Монтана –* *oic.montana@eufunds.bg**, а при невъзможност – на диск на адрес: гр. Монтана, ул. „Иван Аврамов“ №10.*

**V.** **Методика при изготвянето на презентацията**

1. Проучете и разкажете за вашето училище – период и време на изграждане и откриване, история и причини за създаването му, история на сградата (кой участва в строителството ѝ, как е изградена, паметник на културата ли е), първи директор, първи учители, първи випуск. Намерете стари снимки!;
2. Проучете и разкажете за униформеното облекло и изобщо за начина на обличане на ученика тогава и сега. Намерете стари снимки!;
3. Проучете и разкажете за съществуването на ученически съвет – какво прави той, защо го има или го няма във вашето училище, необходим ли е на учениците. Намерете стари снимки!;
4. Проучете и разкажете за различните клубове и състави, които е имало и има във вашето училище. Намерете стари снимки!;
5. Помислете дали униформите, клубовете, съставите и ученическите съвети изграждат индивидуална ученическа общност!;
6. Проучете и разкажете за проект/проекти, които се изпълняват във вашето училище (не се ограничавайте само с европейските, представете и национални, и международни) и в които участвате вие и/или ваши съученици и/или ваши учители. Помислете защо те са важни!;
7. Проучете и разкажете за патрона на вашето училище като личност и дело. Представете съвсем кратко периода, в който той е живял и творил, като го съпоставите с европейския – какво се случва „тук“ и какво „там“. Можете ли да направите общи изводи, паралели и характеристики?;
8. Мислете за презентацията си като за разказ за сграда, личност, дело, ученическа общност!;
9. Открийте учили ли са във Вашето училище личности, оставили трайна следа в българската и европейската наука!;
10. Съберете колкото можете повече снимки, документи, публикации и др. източници. Източниците са извор на достоверност и фактологичност.;
11. Помислете за визията на вашата презентация – текст, снимки, графики;
12. Презентацията трябва да се състои от до 31 слайда;
13. Презентацията трябва да има индивидуална визия;
14. Посочените по-горе възможности за съдържанието на Вашата презентация, включваща историята на Вашето училище и патрон, са само примерни, можете да изберете всички или само част от тях;
15. На последния слайд трябва да посочите:

|  |  |
| --- | --- |
| **Индивидуално участие**трите именавъзраст и класучилищенаселено мястоиме на учителя по историяизточници/извори | **Отборно участие (може да дадете име на Вашия отбор)**трите имена на всеки от участницитевъзраст и класучилищенаселено мястоиме на учителя по историяизточници/извори |

**VI. Териториално покритие и популяризиране**

1. 11-те общини от област Монтана.

**VII. Организатор**

1. Областен информационен център (ОИЦ) – Монтана.

**VIII. Партньори**

1. Регионално управление на образованието (РУО) – Монтана;
2. Община Монтана.

**IX. Награди**

1. възрастова група 6-и – 7-и клас;
2. възрастова група 8-и – 10-и клас;
3. възрастова група 11-и – 12-и клас;
4. поощрителни награди;
5. награда за учител/учители, чийто/чиито ученици достойно са се представили в инициативата;
6. награда за училище с най-много участници.

**X. Авторско право**

1. Организаторите си запазват правото да използват получените творби за популяризиране на конкурса.
2. Участниците приемат, че предоставените от тях личните данни ще бъдат ползвани само и единствено за целите и в контекста на конкурса.

**XI. Краен срок за участие**

12 декември 2020 г. (включително).